Region ëd Murcia

La Region ëd Murcia (Región de Murcia an ëspagneul) a l'é un-a dle 17 Comunità autònome ch'a formo ël Regn dë Spagna.

A l'ha na surfassa d'11.313 km2 e a conta anviron 1.392.000 abitant.

La capital a l'é la sità 'd Murcia.

 Geografìa 
La Region ëd Murcia a resta al sud-est dë Spagna e a confin-a a òvest con l'Andalusìa, a nòrd con Castija-La Mancha, a est con la Comunità Valensian-a. A l'é bagnà a sud dal Mar Mediterani.


Le montagne dla Murcia a son riche 'd fer, aram, piomb argentìfer.

 Lenga 
La lenga ufissial a l'é lë spagneul; ant la region na vira a l'era ancor spantià ël dialet mursian, na parlada dlë spagneul ch'al di d'ancheuj as deuvra squasi pi nen.

 Stòria 
A l'é stàita ël prim possediment dij cartaginèis an Ëspagna e ij roman a l'han butala ant l'Hispania Tarraconensis.
Sota ij mòro la provinsa a l'era conossùa tanme Todmír e a comprendìa, conforma a Edrisi, le sità 'd Murcia, Orihuela, Cartagena, Lorca, Mula e Chinchilla.

Ël regn ëd Murcia, dventà indipendent na vira drocà j'Omayyad, a comprendìa col che al di d'ancheuj a l'é Albacete, an dzorpì 'd Murcia.
A l'é dventà soget a la coron-a 'd Castija dël sécol ch'a fa XIII.

Finda al 1833 la provinsa ëd Murcia a comprendìa ëdcò Albacete.

 Anliure esterne 
 Sit istitussional

Categorìa:Spagna